SET ดีดกลับ 12 จุด คลายกังวล Trade war สหรัฐฯ-จีน ลุ้นพุ่งชนแนวต้าน 1,745 จุด
SET ดีดกลับ 12 จุด คลายกังวล Trade war สหรัฐฯ-จีน ลุ้นพุ่งชนแนวต้าน 1,745 จุด โดย ณ เวลา 10.00 น. อยู่ที่ 1,736.53 จุด บวก 11.55 จุด หรือ 0.67% สูงสุดที่ 1,737.27 จุด ต่ำสุดที่ 1,734.43 จุด มูลค่าการซื้อขาย 2.3 พันล้านบาท
5 เม.ย. 2561

ดัชนีตลาดหุ้นไทย ณ เวลา 10.00 น. อยู่ที่ 1,736.53 จุด บวก 11.55 จุด หรือ 0.67% สูงสุดที่ 1,737.27 จุด ต่ำสุดที่ 1,734.43 จุด มูลค่าการซื้อขาย 2.3 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้ โดยเป็นการรีบาวด์กลับหลังจากวานนี้ปรับตัวลดลงกว่า 40 จุด มาปิดที่ระดับ 1,724.98 จุด มูลค่าซื้อขาย 93.160
ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะรีบาวด์ในกรอบค่อนข้างจำกัด และยังมีโอกาสแกว่งตัวและผันผวนสูง จากความกังวลต่อปัญหาการค้าระหว่างสหรัฐฯและจีน ประกอบปัจจัยเทคนิคที่ค่า ISI (Investment Sentiment Index) ลงมาต่ำกว่า 30 จุด บ่งชี้ถึงการที่ดัชนีฯปรับตัวลงมามากเกินไป อย่างไรก็ตามคาดว่านักลงทุนจะยังชะลอการลงทุนก่อนถึงช่วงวันหยุดยาวนี้ ส่วนทิศทางการลงทุนของกลุ่มธนาคารพาณิชย์ คาดว่าตลาดอาจจะปรับประมาณการเป้าหมายและราคาพื้นฐานลง
ทั้งนี้ ยังต้องติดตามถ้อยแถลงจากประธานธนาคารกลางสหรัฐ (เฟด) และตัวเลขการจ้างงานนอกภาคเกษตรของสหรัฐฯ ที่จะประกาศในวันศุกร์นี้ พร้อมให้แนวรับ 1,710-1,720 จุด ส่วนแนวต้าน 1,735 และ 1,740-1,745 จุด
ขณะที่ บล.กรุงศรี ประเมิน SET จะแกว่งตัวในกรอบ 1,715 – 1,740 จุด (โดยหากดัชนีไม่ผ่าน 1,740 จุดควรเน้นการขายปรับพอร์ท) เนื่องจากนักลงทุนเริ่มคลายความกังวล Trade war ระหว่างสหรัฐ-จีนหลังคณะทำงานของปธน.ทรัมป์ต้องการเจรจากับจีนมากกว่าจะประกาศสงครามการค้าซึ่งส่งผลดีต่อภาวะเศรษฐกิจโลก อย่างไรก็ตามแรงกดดันจากกลุ่มธนาคารน่าจะยังเป็นตัวถ่วงดัชนีหลังคาดการณ์ว่ารายได้ค่าธรรมเนียมจะหดตัวลง รวมถึงรมว.คลังกระตุ้นให้แบงก์พาณิชย์ลดดอกเบี้ยกู้ลงเพื่อช่วยธุรกิจ SME ซึ่งจะส่งผลให้ภาวะตลาดมีความผันผวนต่อไป
10 หุ้นดันดัชนีเช้านี้
